Tchahtéyón

Tchahtéyón (fransé : Châtillon) a l'é eunna quemeunna da média Val d'Ohta.

 Géografiya 
Tchahtéyón che troue à l'intràn da Valtornéntche.

 Ehtoria 
La prézénsa dé toc dé tchéramique à l'intor dé l'ihtachón dé Tchahtéyón fan pénséi que djà ou tén da pré-ihtouére y ire dé djén.

Dou tén romàn sooubron li réhte dé un pón déssù la goula tchavà dou torrèn Marmore é cahque ehcritte déssù lo mur di échaléi qué porton à l'iguije.

L'an 1252, lo terrén dé Tchahtéyón ire dézot lo pouvouér da poténta fameuya di Tchallàn (Challant), qué l'aon fét bahtì dou tchahtéi : lo preméi, ouèi propriétà di Passerin d'Entrèves, outor da méita XIIIe siécle, lo sécón, a Uchéi (Ussel), l'an 1350. Lo tchahtéi dou Barón Gamba, ou contréiro, ató lo chó béi parc, l'at ihtà bahtì mae dou 1911.

La vocachón industriella dé Tchahtéyón, vignì contùn pieu importanta dou XVIIIe siécle, l'ae révélà-che djà ou XIVe siécle, ató l'esplouatachón di mignéire dé fér dé Uchéi, in dounèn mouéi dé importansa ou travai dou métal, in pieu a produchón dou textil et di manufateurre.

'Co lou comerse ire importàn pé lou paìs, vu la chà pozechón à l'intràn da Valtornéntche, d'où qué vignaon li martchàn dou Vallèis, mersì ou Pas dou Téodulle, pé portéi la roouba é li béhte i féire qué ché féjaon ou bor.

'Co lou tourizmo l'at u la chà importansa pe lou paìs, qué à la fin dou XIXe siécle l'at vu nahtre dé locande é di-z-oberje pé oberdjéi i alpiniste qué tentaon dé montéi lo Tchervìn o li viandàn qué allaon à Sén-Vinsén pé queréi-che i terme.

 Personnalité dé Tchahtéyón 
 Denise Grey (Édouardine Verthuy) - actrise naturalizàe fransésa
 Emmanuel Bich - médesìn é sentécco dé Ohta (dé 1838 à 1841)
 Marcel Bich - diffuseur dou stylo à bille
 Georges Carrel - prére é botaniste
 Louis Jaccod - écrivèn in patoé valdotèn
 Italo Mus - péntre
 Édouard Bérard - prére é botaniste
 Désiré Lucat - poéte in patoé valdotèn
 Joseph-Auguste Duc - évèque dé Ohta dé 1872 à 1907

 Article gropà 
 Val d'Ohta

Catègorie:Qeumeun-e de la Val d’Oûta